[{"text_idx": "#000004", "text": "Noorsooto\u0308o\u0308taja kutse tasemed: Millist kutset taotleda?\nNoorsooto\u0308o\u0308taja kutsestandard \u2013 eneseanalu\u0308u\u0308s ja mo\u0303tted"}, {"text_idx": "#000005", "text": "Noorsooto\u0308o\u0308taja kutsestandard \u2013 eneseanalu\u0308u\u0308s ja mo\u0303tted"}, {"text_idx": "#000007", "text": "Mentorlus \u2013 kellele ja milleks?"}, {"text_idx": "#000008", "text": "2020. aasta su\u0308gisel korraldas Eesti Noorsooto\u0308o\u0308tajate Kogu noorsooto\u0308o\u0308tajatele mentorluse baaskoolituse, et to\u0303sta teadlikkust mentorlusest ja selle to\u0303hususest nii igapa\u0308evases to\u0308o\u0308s kui ka pikemate to\u0308o\u0308alaste eesma\u0308rkide seadmisel. Koolituse ja\u0308rel oli soov luua Eesti Noorsooto\u0308o\u0308tajate Kogu mentorite pank, kuhu kuuluksid mentorlusest huvitatud ja edukalt koolituse la\u0308binud noorsooto\u0308o\u0308tajad. Sellest, mis on mentorlus, mida uut mentorlite koolitusel o\u0303piti ja [...]"}, {"text_idx": "#000009", "text": "2020. aasta su\u0308gisel korraldas Eesti Noorsooto\u0308o\u0308tajate Kogu noorsooto\u0308o\u0308tajatele mentorluse baaskoolituse, et to\u0303sta teadlikkust mentorlusest ja selle to\u0303hususest nii igapa\u0308evases to\u0308o\u0308s kui ka pikemate to\u0308o\u0308alaste eesma\u0308rkide seadmisel. Koolituse ja\u0308rel oli soov luua Eesti Noorsooto\u0308o\u0308tajate Kogu mentorite pank, kuhu kuuluksid mentorlusest huvitatud ja edukalt koolituse la\u0308binud noorsooto\u0308o\u0308tajad. Sellest, mis on mentorlus, mida uut mentorlite koolitusel o\u0303piti ja miks u\u0308ldse hakata mentoriks, ra\u0308a\u0308kisid Marju Lille ning Eilika Ma\u0308tas, kes nu\u0308u\u0308dsest Eesti Noorsooto\u0308o\u0308tajate Kogu mentoritena tegutsevad."}, {"text_idx": "#000010", "text": "Mida ta\u0308hendab teie jaoks mentorlus?"}, {"text_idx": "#000012", "text": "Vo\u0303iks ju lu\u0308hidalt vastata: vanema ja/vo\u0303i kogenuma kolleegi kogemuste jagamine noorema/kogenematumaga, aga minu jaoks ta\u0308hendab mentorlus siiski midagi enamat. See on nagu aedniku to\u0308o\u0308 iluaias \u2013 alul tuleb aia eest hoolitseda, seda harida ja siis pakub ta vastutasuks meelerahu ning hingero\u0303o\u0303mu, kui puhkeb ta\u0308ies hiilguses o\u0303ide. Mentorlus on usaldussuhe, mille jooksul kasvavad ja arenevad ko\u0303ik osapooled."}, {"text_idx": "#000013", "text": "Eilika Ma\u0308tas (Haridus- ja Noorteameti peaekspert):"}, {"text_idx": "#000014", "text": "Mentorlus ta\u0308hendab minu jaoks kahe vo\u0303i mitme inimese omavahelist teadmiste vahetamist. Pigem siis nii, et kogenud tegijalt va\u0308hem kogenud tegijale. Mentorlussuhe on veidi pikaajalisem ning eeldab omavahelist o\u0303ppimist ja teatud eesma\u0308rgi saavutamist. Mentorlus vo\u0303ib ta\u0308hendada na\u0308iteks uue to\u0308o\u0308taja puhul o\u0303ppimist to\u0308o\u0308juures kui ka muul viisil uue teema o\u0303ppimist. Samuti sain koolitusel teada, et on vo\u0303imalus ka tagurpidi mentorluseks, kus n-o\u0308 kogenum to\u0308o\u0308taja o\u0303pib hoopis va\u0308hem kogenult, aga kellel on just spetsiifilised teadmised teisest valdkonnast. Ma ise kasutan peamiselt mentorlust noorsooto\u0308o\u0308taja kutse taotlejate no\u0303ustamisel."}, {"text_idx": "#000015", "text": "Mida uut o\u0303ppisite mentorite koolitusel?"}, {"text_idx": "#000016", "text": "Mulle tundub, et sain selgemaks need piirid, mida mentorluse all mo\u0303istetakse. Samuti sain aru, et seda so\u0303na \u201cmentor\u201d kasutatakse va\u0308ga palju ja erinevates kontekstides, aga tihtipeale ei ole selle so\u0303na taga midagi enamat kui vaid peen va\u0308ljend. Me ko\u0303ik oskame so\u0303naraamatu lahti vo\u0303tta ja so\u0303nade ta\u0308hendusi sealt lugeda, aga tegelikult on vaja ka neid ta\u0308hendusi mo\u0303testada ja neile sisu anda. Just sellega koolitusel minu arvates ka tegeldi."}, {"text_idx": "#000017", "text": "Koolitusel o\u0303ppisin aru saama mis vahe on coachingul ja mentorlusel. Kuidas edukalt mentorlust la\u0308bi viia ning uusi meetodeid, mida kasutada nii mentorina kui ka oma igapa\u0308eva to\u0308o\u0308s."}, {"text_idx": "#000020", "text": "To\u0308o\u0308tan Haridus-ja Noorteametis ning minu to\u0308o\u0308u\u0308lesandeks on noorsooto\u0308o\u0308taja kutse andmise koordineerimine. ENKi mentorprogrammi u\u0308ks eesma\u0308rk on see, et mentiid taotleksid ka noorsooto\u0308o\u0308taja kutset. Seega tundus mo\u0303istlik, et osalen programmis ta\u0308ies mahus. Nii olen algusest peale mentoritega tuttav ning saan neid vajadusel no\u0303ustada ja toetada. Samuti on praeguseks osad mentorkoolitustel osalenutest ise otsustanud kutset taotleda. Kuna olen ka ise mentii ja mentori rollis olnud, kuid reaalset koolitust sellel teemal pole saanud, siis tundus mo\u0303istlik see kooliitus la\u0308bi teha. Kasutan ju ka kutse taotlejate no\u0303ustamisel mentorlust. Samuti on minu uurimishuviks u\u0308likoolis magistrio\u0303pingutes alustavad noorsooto\u0308o\u0308tajad ning programmis osalemine aitab ka selle teema arendamisele kaasa."}, {"text_idx": "#000021", "text": "Soovitaksin mentorlust neile, kes tunnevad, et ajavad ku\u0308ll o\u0303iget asja, aga tahaks vahel saada kinnitust, et ollakse o\u0303igel teel, vo\u0303i siis lihtsalt jagada oma to\u0308o\u0308vo\u0303ite ja o\u0303nnestumisi, sest sellised jagamised to\u0303stavad motivatsiooni, et veelgi innukamalt toimetada. Ka erinevates madalseisudest (eriti to\u0308o\u0308alaselt) on mentorluse korral palju kergem va\u0308lja tulla ja pilt, mis tundub esialgu va\u0308ga udune vo\u0303i sogane, muutub selgemaks."}, {"text_idx": "#000022", "text": "Mentorlus sobib inimestele, kellel on aega ja tahtmist o\u0303ppida midagi uut ja kellel ehk ei ole vo\u0303imalust osaleda koolitusel vo\u0303i tasemeo\u0303ppes. Mentorlus annab vo\u0303imalusi paindlikuks o\u0303ppeks ning seob koheselt teooria ja praktika. Usun, et mentorlus on eriti efektiivne siis, kui on kindel eesma\u0308rk, mida o\u0303ppida tahetakse. Mentorlust soovitaksin ka noorsooto\u0308o\u0308taja kutse taotlejatele, kes vo\u0303iksid abi saada nii minu, kutsekomisjoni liikmetelt kui ka kolleegidelt, kes on varasemalt taotlenud."}]